**Историја Србије**

**Прве српске државе и династија Немањића**

Доласком на Балкан, Срби, као и сви други Словени, били су пагани (веровали су у више богова). Да би примили и разумели хришћанство, сви Словени су морали да прихвате и науче писмо – азбуку. **Глагољицу** – прву словенску азбуку – саставила су учена браћа из Солуна **Ћирило и Методије**. Касније су њихови ученици саставили једноставнију азбуку – **ћирилицу**. Први књижевни језик заједнички за све Словени у науци се назива **старословенски језик**. Преко старословенског језика Срби примају хришћанство крајем 9. века.

У почетку, српске земље још увек нису биле повезане у јединствену државу. Називале су се жупанијама, на челу са жупанима. Свака жупанија добијала је назив по неком географском појму (реци или насељу): **Дукља**, **Травунија**, **Захумље**, **Паганија**, **Босна** и **Рашка**. Прву јаку српску државу формирао је средином 9. века кнез Властимир, а сви жупани признавали су његову власт. Његови потомци називани су Властимировићи. Када је један од њих, кнез Часлав, погинуо у борби против Мађара, Србија је почела да слаби. После тога почела је да јача српска жупанија Дукља, која постаје кнежевина, а затим чак и краљевина. Када је и Дукља почела да слаби, нагло се развија жупанија Рашка, на чијем челу се налазио велики жупан **Стефан Немања**. Он је водио неколико ратова против Византије како би осамосталио српску државу. Проширио је границе Србије и у њу поново укључио Дукљу, Травунију и Захумље. Стефан Немања се сматра оснивачем српске државе и родоначелником династије Немањића. Подигао је много манастира, а најпознатија његова задужбина јесте манастир Студеница. Његов син Растко (касније познат као **Свети Сава**), постаје први српски архиепископ, оснивач Српске православне цркве, први српски писац и просветитељ.

Напредак се у 13. веку наставља за време владавине Немањиног сина краља **Стефана Првовенчаног**. Назив Првовенчани добио је пошто је постао први владар Србије који је овенчан краљевском круном. Његова задужбина је манастир Жича. Након његове смрти, три његова сина се смењују на власти: најпре краљ **Радослав**, затим краљ **Владислав** (задужбина му је Манастир Милешева), па краљ **Урош** (Манастир Сопоћани). И Урошеви синови се мењају на власти. Тако најпре влада краљ **Драгутин** (задужбина: Црква Светог Ахилија у Ариљу), а после њега краљ **Милутин** (задужбине: Грачаница и Богородица Љевишка), који је границе Србије проширио од Саве и Дунава до Солуна. Тако се Београд први пут нашао унутар српске државе. Краља Милутина наслеђује краљ **Стефан Дечански** (задужбина: Манастир Дечани), који је успешно ратовао против византијског цара и бугарског цара.

Његов син Душан постаје средином 14. века први српски цар. Постао је познат као цар **Душан Силни** (задужбина: Манастир Светих Архангела код Призрена). За време његове владавине Србија је била највећа и најјача у својој историји: излазила је на три мора, добила дотад највиши правни акт (Душанов законик), а српски архиепископ постаје српски патријарх. После изненадне смрти цара Душана, наслеђује га његов син Урош, који је у народу остао запамћен као цар **Урош Нејаки** (задужбина Манастир Матејче). Он је био последњи владар из династије Немањића.

**1.** Прва словенскa aзбука била je \_\_\_\_\_\_\_\_\_\_\_\_\_\_\_\_\_\_, а саставили су је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Друга азбука била је \_\_\_\_\_\_\_\_\_\_\_\_\_\_\_\_\_\_\_, а њу су саставили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2.** Напиши називе српских жупанија: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Поред наведеног манастири напиши који га је владар саградио:

Жича: \_\_\_\_\_\_\_\_\_\_\_\_\_\_\_\_\_\_\_\_, Студеница: \_\_\_\_\_\_\_\_\_\_\_\_\_\_\_\_\_\_\_, Грачаница: \_\_\_\_\_\_\_\_\_\_\_\_\_\_\_\_\_\_\_

**4.** Упиши имена српских владара из лозе (династије) Немањића:

|  |  |  |
| --- | --- | --- |
|  | **Стефан Немања** |  |
|  |
|  |  |
|  |
|  |  | **краљ Урош** |  |  |
|  |  |  |
| **краљ Милутин** |  |
|  |  |
|  |
|  |
|  |  |
|  |
| **цар Урош**  |  |